DĖL ROKIŠKIO RAJONO SAVIVALDYBĖS APDOVANOJIMŲ KOMISIJOS SUDARYMO IR JOS DARBO REGLAMENTO PATVIRTINIMO

2019 m. liepos 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 5 ir 6 dalimis, 16 straipsnio 2 dalies 6 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Sudaryti Rokiškio rajono savivaldybės apdovanojimų komisiją:

Algis Čepulis – rajono savivaldybės tarybos narys;

Vaiva Baltrūnaitė - Kirstukienė – Rokiškio kultūros centro direktorė;

Justina Daščioraitė – Rokiškio rajono savivaldybės mero patarėja;

Janina Komkienė – Švietimo, kultūros ir sporto skyriaus vyriausioji specialistė;

Aurimas Laužadis – Švietimo, kultūros ir sporto skyriaus vedėjas;

Alicija Matiukienė – Rokiškio rajono savivaldybės Juozo Keliuočio viešosios bibliotekos direktorė;

Raimonda Stankevičiūtė – Vilimienė – Nevyriausybinių organizacijų tarybos pirmininkė;

Nijolė Šniokienė – Rokiškio krašto muziejaus direktorė;

Irmantas Tarvydis – rajono savivaldybės tarybos narys;

Zenonas Viduolis – rajono savivaldybės tarybos narys.

2. Patvirtinti Rokiškio rajono savivaldybės apdovanojimų komisijos darbo reglamentą (pridedama).

3. Pripažinti netekusiais galios:

3.1. Rokiškio rajono savivaldybės tarybos 2015 m. rugpjūčio 28 d. sprendimą Nr. TS-176 „Dėl Rokiškio rajono savivaldybės apdovanojimų komisijos sudarymo“;

3.2. Rokiškio rajono savivaldybės tarybos 2018 m. liepos 27 d. sprendimą Nr. TS-200 ,,Dėl Rokiškio rajono savivaldybės tarybos 2015 m. rugpjūčio 28 d. sprendimo Nr. TS-176 ,,Dėl Rokiškio rajono savivaldybės apdovanojimų komisijos sudarymo“ dalinio pakeitimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Janina Komkienė

PATVIRTINTA

Rokiškio rajono savivaldybės tarybos

2019 m. liepos 26 d. sprendimu Nr. TS-

**ROKIŠKIO RAJONO SAVIVALDYBĖS APDOVANOJIMŲ KOMISIJOS DARBO REGLAMENTAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės apdovanojimų komisiją (toliau – apdovanojimų komisija) sudaro ir tvirtina Rokiškio rajono savivaldybės taryba.
2. Apdovanojimų komisija savo veikloje vadovaujasi Lietuvos Respublikos Konstitucija, įstatymais, kitais teisės aktais ir šiuo darbo reglamentu.
3. Apdovanojimų komisija atskaitinga Rokiškio rajono savivaldybės tarybai.
4. Komisijos pirmininką savivaldybės taryba mero siūlymu skiria iš asmenų, įrašytų į apdovanojimų komisiją. Komisijos sekretorių pirmininko siūlymu išrenka komisija.
5. Komisijos pirmininkas šaukia komisijos posėdžius ir jiems pirmininkauja. Kai pirmininkas dėl svarbių priežasčių negali dalyvauti posėdyje, jo pavedimu pirmininkauja kitas komisijos narys.

**II SKYRIUS**

**FUNKCIJOS**

1. Apdovanojimų komisija vykdo šias funkcijas:
   1. rengia apdovanojimų nuostatų projektą ir teikia tvirtinti savivaldybės tarybai;
   2. rengia kandidatų teikimo apdovanoti tvarką;
   3. nustato apdovanojimo ženklų ir dokumentų atėmimo, netekimo bei grąžinimo tvarką;
   4. svarsto siūlomas kandidatūras savivaldybės apdovanojimams skirti ir ne vėliau kaip per du mėnesius teikia merui arba savivaldybės tarybai apdovanoti;
   5. tikrina, ar teikimai apdovanojimams atitinka nuostatų reikalavimus;
   6. kreipiasi į savivaldybės administracijos direktorių dėl apdovanojimo ženklų gamybos, dokumentų rengimo apdovanojimui, iškilmingo apdovanojimų įteikimo.
2. Apdovanojimų komisijos posėdžiai teisėti, kai juose dalyvauja ne mažiau kaip 2/3 komisijos narių.
3. Apdovanojimų komisijos sprendimai priimami paprasta balsų dauguma, kai balsai pasidalija tolygiai, lemia komisijos pirmininko balsas.
4. Apdovanojimų komisijos sprendimai įforminami protokolu, kuri pasirašo komisijos pirmininkas ir sekretorius.

**III SKYRIUS**

**TEISĖS IR PAREIGOS**

1. Apdovanojimų komisija, vykdydama jai pavestas funkcijas turi teisę:

10.1. esant reikalui, prašyti teikėjų paaiškinti ar papildyti teikimą;

10.2. neatskleisti informacijos, jeigu jos atskleidimas prieštarauja įstatymams;

10.3. vykdyti šiame reglamente nurodytas funkcijas.

**IV SKYRIUS**

**BAIGIAMOSIOS NUOSTATOS**

1. Visi dokumentai, susiję su komisijos veikla, saugomi savivaldybės administracijos Švietimo, kultūros ir sporto skyriuje.
2. Komisija kartą per metus atsiskaito savivaldybės tarybai.
3. Komisija atnaujinama arba jos veikla nutraukiama savivaldybės tarybos sprendimu.

\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

SPRENDIMO “ DĖL ROKIŠKIO RAJONO SAVIVALDYBĖS APDOVANOJIMŲ KOMISIJOS SUDARYMO IR JOS DARBO REGLAMENTO PATVIRTINIMO“ AIŠKINAMASIS RAŠTAS

**Parengto sprendimo projekto tikslai ir uždaviniai**.

Sprendimo tikslas yra sudaryti Rokiškio rajono savivaldybės apdovanojimų komisiją ir patvirtinti jos darbo reglamentą.

**Šiuo metu esantis teisinis reglamentavimas**.

Lietuvos Respublikos vietos savivaldos įstatymas.

**Sprendimo projekto esmė.**

Išrinkus naują savivaldybės tarybą, reikalinga sudaryti naują savivaldybės apdovanojimų komisiją. Komisijos darbo reglamentas tvirtinamas naujai nes, pasikeitus Rokiškio rajono savivaldybės administracijos struktūrai, pasikeitė skyriaus pavadinimas, kuriame saugomi apdovanojimų komisijos veiklos dokumentai.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų reikalavimų;

**neigiamos** – nenumatyta.

**Finansavimo šaltiniai ir lėšų poreikis.**

Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Švietimo, kultūros ir sporto skyriaus vyr. specialistė Janina Komkienė